Retten valgte i dag at følge anklagerens indstilling overfor de to unge mænd, der var skyld i Martinna Andersens død. Føreren af bilen, hvor Martinna Andersen var passager, en 17-årig mand fra Hjørring fik et års ubetinget fængselsstraf og fem års frakendelse af kørekortet. Føreren af den anden bil, der kørte bilræs en 20-årig mand fra Frederikshavn blev idømt 20 dages betinget fængsel, 40 dages samfundstjeneste og et års frakendelse af kørekortet. Ulykken fandt sted den 14. november 2007 og siden da har familien kæmpet for at få unge mennesker til at holde op med at køre bilræs. Forældrene har oprettet en hjemmeside og startet en underskriftindsamling, og netop derfor var fremmødet meget stort til dagens retsmøde.

Opsummering:
Hårde straffe til to unge mænd, der i november sidste år kørte bilræs. 17-årige Martinna Andersen blev dræbt i bilræset. Fremmødet til dagens retsmøde i Sæby var derfor i dag massivt.